ભુજમાં પાંચ નાકા ઉપરાંત "છઠ્ઠી બારી" પણ હતી. જે વિસ્તારને આપણે છઠ્ઠીબારી તરીકે ઓળખીએ છીએ ત્યાં જ આ જગ્યા હતી. તેની હકીકત એ છે કે મહાદેવના નાકાથી વાણીયાવાડના નાકા તરફ વચ્ચે એક નાનું નાકુ રાખવામાં આવ્યું હતું જેને "છઠ્ઠીબારી" કહેવાતી. જ્યારે કોઇ મરણું થઇ જાય ત્યારે મહારાવની પરવાનગી સાથે એ નાકુ ખોલી તેમાંથી શબને બહાર લઇ જવામાં આવતું. હાલમાં આ નાકું નથી પણ એ જગ્યા તેના નામથી જ ઓળખાય છે. આ નાકુ નાનું હોવાથી તેને બારી કહેવાતી.